**Члан Одлуке о усклађивању пословања Јавног предузећа за стамбене услуге „Нишстан“ Ниш са Законом о јавним предузећима који се допуњује**

**Члан 2.**

Јавно предузеће за стамбене услуге ''Нишстан'' Ниш ( у даљем тексту : предузеће) је основано ради обезбеђивања трајног обављања делатности од општег интереса, као и редовног задовољавања потреба корисника производа и услуга, а посебно:

- одржавање стамбених зграда, станова и пословних просторија, које су власници поверили предузећу и то: инвестиционо одржавање заједничких делова зграде, текуће одржавање заједничких делова зграде, инвестиционо одржавање стана и пословног простора, хитне интервенције и други послови одржавања;

- послови чије је обављање Скупштина Града поверила овом предузећу, а које се односе на контролу откупне цене станова и на закуп станова у јавној својини Града Ниша;

- послови чије је обављање Скупштина Града поверила овом предузећу, а које се односе на рушење и демонтажу зграда и других објеката у поступку уклањања бесправно саграђених објеката и делова објеката, по решењу грађевинске инспекције.

Предузеће може обављати и послове инвестиционог и текућег одржавања пословног простора Града, службених зграда и простора, пословног простора који користе јавна предузећа и установе чији је оснивач Град, као и објеката на сеоском подручју којима располаже Град, а не користе се као пословни простор, када им Град те послове додели посебном одлуком.

Стамбена делатност је од општег интереса.